19/05/2016 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P.2016/10531. Bases reguladoras do programa de subvencións a corais polifónicas, bandas de música populares e entidades de música e baile tradicional galego da provincia da Coruña, para o desenvolvemento de investimentos culturais durante o 2016

Por resolución da Presidencia núm.10531, de data 12 de maio de 2016, aprobáronse as Bases reguladoras do programa de subvencións a corais polifónicas, bandas de música populares e entidades de música e baile tradicional galego da provincia da Coruña, para o desenvolvemento de investimentos culturais durante o ano 2016, que se transcriben de seguido. - Equipamentos e moblaxe. - Realización de reformas, ampliación e mellora de inmobles de titularidade da entidade solicitante. - Compra de materiais de uso técnico e artístico vinculados ao desenvolvemento da programación das actividades da entidade. * Resolución do 26/03/2013, do Plan de contabilidade de pequenas e medianas entidades sen fins lucrativos. Ademais das exclusións expresadas na base 4 das bases reguladoras xerais, non serán obxecto de subvención neste programa: - A adquisición ou construción de novos locais. - Os investimentos no patrimonio arquitectónico. - Os investimentos deportivos e de tempo libre, de promoción económica, de servizos sociais e de turismo. - Os gastos financeiros. O presente programa vai dirixido a entidades de carácter cultural, sen fin de lucro, con domicilio fiscal na provincia da Coruña, que centran a súa actuación no campo da cultura popular e tradicional galega: - Corais polifónicas. - Bandas de música populares. - Entidades de música e baile tradicional. Como excepción ao establecido nas Bases reguladoras xerais, as entidades que opten por este programa poderán tamén solicitar subvención no programa FO213: Programa de subvencións a corais polifónicas, bandas de música populares e entidades de música e baile tradicional galego da provincia da Coruña, para o desenvolvemento de actividades culturais durante o ano 2016. Ademais das obrigas expresadas na base 6 das bases reguladoras, as entidades beneficiarias de subvención neste programa terán as seguintes: - As entidades beneficiarias quedan obrigadas a destinar os bens aos fins concretos para a que foi concedida a subvención durante un período mínimo de cinco anos, no caso de inmobles, ou de dous anos, no caso de bens inventariables. - No caso de execución de obras en locais, uso da lingua galega nos elementos de sinalización internos e externos. - As entidades terán, en lugar visible e na súa páxina web, a imaxe corporativa da Deputación da Coruña. O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións. Ademais da documentación relacionada na base 7.2 das bases reguladoras, as entidades solicitantes teñen que achegar, de xeito telemático:  Estatutos da entidade adaptados á lexislación vixente, nos que conste a inscrición no rexistro público correspondente.  Dossier explicativo da traxectoria da entidade solicitante dentro do seu campo de actividade. Incluirase certificación do número de alumnos e alumnas das activades formativas, das participantes nos grupos artísticos dependentes da entidade e do número de persoas asociadas a ela.  Memoria explicativa do investimento, que conterá os seguintes aspectos: breve descrición do investimento que se vai realizar, que permita comprobar que é subvencionable nesta convocatoria segundo o disposto na base 3; o calendario de realización ao longo do ano 2016; a indicación da repercusión directa do investimento na comunidade usuaria (número de persoas socias da entidade, número de persoas directamente usuarias do investimento, posibilidade de mellora no desenvolvemento de actividades) e a adecuación do investimento ao interese provincial.  No caso de obras: resumo do orzamento de execución por capítulos ou memoria valorada, aínda que unha vez concedida a axuda, de ser legalmente necesario, requirirase para a xustificación, a achega do proxecto técnico. No caso de solicitar a axuda para unha fase da obra, definirase a fase no informe técnico e garantirase que é susceptible de utilización e a posibilidade de continuidade da obra por contar con financiamento.  No caso de obras: declaración de ter acreditada a propiedade ou dereito real que se posúa sobre o ben inmoble, propiedade ou arrendamento, con indicación do prazo de vixencia, e, no seu caso, declaración de ter autorización do propietario para a realización das obras.  No caso de obras: compromiso de obtención de licenzas e autorizacións preceptivas para os efectos do cumprimento da legalidade urbanística e do respecto e protección do patrimonio histórico-artístico e do medio.  Compromiso de manter a adscrición do ben aos fins que motivaron a concesión da subvención, por un prazo mínimo de cinco anos, no caso de inmobles ou de dous anos no caso de bens inventariables.  Compromiso, cando corresponda, de inscribir o ben no rexistro público correspondente, con indicación da subvención obtida e do período de adscrición do dito ben aos fins previstos.  Importe da subvención solicitada, que non poderá superar o 80 % do orzamento de gastos.  Declaración doutras subvencións concedidas ou solicitadas para o mesmo obxecto.  Declaración do número de persoas usuarias do investimento.  Declaración do emprego da lingua galega na realización do proxecto.  No caso de que se solicite a autorización para concertar a execución total ou parcial dos investimentos con persoas xurídicas vinculadas, deberán indicar a epígrafe na que está inscrita no IAE e achegar a documentación de constitución da entidade para comprobar o seu obxecto social. Poderase requirir a entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. Este requirimento farase mediante o correo electrónico indicado na solicitude. Valoración das solicitudes - Coeficiente de financiamento derivado da solicitude: ata 30 puntos; valorarase segundo a súa definición recollida no apartado 9.2.1 das bases xerais de tal xeito que a menor coeficiente, meirande puntuación obterá o solicitante. - Valoración da repercusión directa do investimento na comunidade usuaria: ata 35 puntos; valorarase: número de alumnos e alumnas das activades didácticas e formativas organizadas pola entidade: de 25 a 50 persoas: 5 puntos máis de 50 persoas: 10 puntos participantes nos grupos artísticos dependentes da entidade: máis de 25 persoas sumando as diferentes formacións: 5 puntos número de persoas asociadas: de 50 a 100 persoas: 5 puntos máis de 100 persoas: 10 puntos aproveitamento social e territorial do investimento: máis dunha entidade beneficiaria do investimento: 5 puntos aproveitamento por veciños e veciñas doutros concellos: 5 puntos - Interese do investimento presentado: ata 30 puntos; valoraranse, no informe técnico correspondente, os seguintes aspectos: contribución do investimento para o mellor desenvolvemento das actividades da entidade aproveitamento sociocultural do investimento no territorio adecuación ás liñas xerais da acción cultural da Deputación - Emprego da lingua galega nas memorias, informes técnicos etc. vinculados á petición da subvención: ata 5 puntos. Presentarase a seguinte documentación: • Conta xustificativa. • Factura dixital ou escaneada. • Memoria xustificativa do cumprimento das condicións impostas na concesión da subvención, con indicación dos investimentos realizados, das persoas usuarias, dos resultados obtidos e as desviacións acaecidas, así como o detalle dos ingresos ou subvencións que financiasen o investimento subvencionado, con indicación do seu importe e procedencia. A memoria deberá reflectir expresamente os seguintes termos: obtención de licenzas preceptivas e cumprimento de normas contractuais e urbanísticas, e acreditarse a recepción da obra ou o equipamento. • Acreditación da inclusión do logotipo da Deputación, de uso da lingua galega nos soportes de difusión das actividades subvencionadas e da obriga de incluír en lugar visible e na súa páxina web, a imaxe corporativa da Deputación da Coruña. Presentarase a seguinte documentación: • Conta xustificativa. • Memoria xustificativa do cumprimento das condicións impostas na concesión da subvención con indicación dos investimentos realizados, dos usuarios e dos resultados obtidos, así como detalle dos ingresos ou subvencións que financiasen o investimento subvencionado, con indicación do seu importe e procedencia. A memoria deberá reflectir expresamente os seguintes termos: obtención de licenzas preceptivas e cumprimento de normas contractuais e acreditación da recepción da obra ou o equipamento. • Acreditación da inclusión do logotipo da Deputación, do uso da lingua galega nos soportes de difusión das actividades subvencionadas e da obriga de incluír en lugar visible e na súa páxina web a imaxe corporativa da Deputación da Coruña. • Achegarase, ademais a seguinte documentación: 1. Para adquisición de bens de equipo - Factura dixital ou escaneada. - Acta de recepción escaneada, ou albará de entrega e fotografía. - Declaración do acordo de aprobación da factura polo órgano competente da entidade beneficiaria. - Se o importe do equipo supera os 18 000 € (IVE excluído) deberá achegarse telematicamente unha valoración pericial do ben adquirido subscrito por persoal técnico colexiado independente.2.- Para execución de obras: - Certificación escaneada de obra subscrita por persoal técnico colexiado competente. - Relación valorada dixital. - Factura dixital ou escaneada. - Acta de recepción escaneada, e fotografía. - Declaración da aprobación polo órgano competente da entidade beneficiaria da subvención. - Se as obras as executa a administración, na certificación de obra concretarase exclusivamente o importe da execución material (sen que se poidan incorporar, polo tanto, nin gastos xerais, nin beneficio industrial, nin o imposto sobre o valor engadido), non obstante, poderá ser substituída esta por facturas dixitais ou escaneada, expedidas por distintos/as provedores. - Se as obras se executan por contrata, a certificación de obra, que poderá conter os gastos xerais, beneficio industrial e IVE, acompañarase dunha factura dixital ou escaneada expedida polo/a contratista e por un certificado da aprobación polo órgano competente da entidade. O importe do IVE só será gasto subvencionable de non ter carácter deducible para a entidade beneficiaria. A Coruña, 12 de maio de 2016 O PRESIDENTE O SECRETARIO Valentín González Formoso José Luis Almau Supervía